Document ID: 31976D0806

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Οκτωβρίου 1976 περί καθορισμού των συμπληρωματικών διατάξεων που αφορούν στις στατιστικές έρευνες που θα διεξαχθούν από τα Κράτη μέλη με σκoπό τον προσδιορισμό του δυναμικού παραγωγής των δενδρώνων ορισμένων ειδών οπωροφόρων δένδρων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 76/625/ΕΟΚ του Συμβουλίου, της 20ής Ιουλίου 1976, περί των στατιστικών ερευνών που θα διεξαχθούν από τα Κράτη μέλη με σκοπό τον προσδιορισμό του δυναμικού παραγωγής των δενδρώνων ορισμένων ειδών οπωροφόρων δένδρων (1), και ιδίως το άρθρο 2 παράγραφος 1 υπό Β και Γ και το άρθρο 9,
Εκτιμώντας:
ότι, βάσει της πείρας που απεκτήθη κατά τις προηγούμενες έρευνες, σχετικά με τους δενδρώνες οπωροφόρων δένδρων, η στατιστική ταξινόμηση των τεχνικών χαρακτηριστικών, που διαπιστώνονται σύμφωνα με το άρθρο 2 της οδηγίας 71/286/ΕΟΚ του Συμβουλίου, της 26ης Ιουλίου 1971, περί των στατιστικών ερευνών που θα διεξαχθούν από τα Κράτη μέλη με σκοπό τον προσδιορισμό του δυναμικού παραγωγής των δενδρώνων ορισμένων ειδών οπωροφόρων δένδρων (2), πρέπει να διατηρηθεί, υπό την επιφύλαξη ορισμένων τροποποιήσεων, με σκοπό την εγγύηση διαρκούς προσαρμογής των στατιστικών στις οικονομικές συνθήκες-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μονίμου Επιτροπής Γεωργικής Στατιστικής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι στατιστικές κατηγορίες που αφορούν την ηλικία των δένδρων και την πυκνότητα του δενδρώνος και αναφέρονται στο άρθρο 2 παράγραφος 1 υπό Β και Γ της οδηγίας της 20ής Ιουλίου 1976, καθορίζονται στο παράρτημα.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 10 Οκτωβρίου 1976.

Labels: 7
19
6